η απεργία της ΔΕΔΕ πρέπει να νικήσει 


Λίγες µέρες πριν τις εκλογές ένα ευχάριστο γεγονός ταράζει τα νερά της µουντής 
προεκλογικής περιόδου αλλά καιτο µακάριο ύπνο του πρύτανη του πανεπιστήμιου Κύπρου. 
που ονειρευόταν το /επιχειρηµατικό πανεπιστήμιο’ µε τον ίδιο στο ρόλο του μάνατζερ και 
τους συμβασιούχους εργαζόµενους σε καθεστώς µόνιµης οµηρίας. Τα -κατά τον κ. 
Χριστοφίδη- «παιδιά» που «δεν δικαιούνται να απεργούν» δεν υπέκυψαν στις νουθεσίες 
του και κατεβαίνουν σε διήµερη απεργία διεκδικώντας το αυτονόητο: αξιοπρεπείς 
συνθήκες εργασίας. Και πρέπει να νικήσουν... 


Η απεργία της ΔΕΔΕ πρέπει να νικήσει γιατί είναι δίκαιη. Οι συμβασιούχοι εργαζόµενοι στη 
διδασκαλία και την έρευνα είναι εξειδικευµένοι εργαζόµενοι-πολυεργαλεία που παράγουν 
έργο ζωτικής σηµασίας για τη λειτουργία και τη φήμη των πανεπιστημίων, καθώς και για 
την εξασφάλιση χρηµατοδότησης (διδάσκουν, υποβάλλουν ερευνητικές προτάσεις, τρέχουν 
ερευνητικά προγράµµατα, παράγουν επιστημονική γνώση Και προωθούν το έργο του 
πανεπιστημίου σε κάθε ευκαιρία). Ταυτόχρονα όµως αποτελούν τµήµα των πιο επισφαλών 
και κακοπληρωμένων εργαζόμενων των πανεπιστημίων. Στην καλύτερη περίπτωση 
δουλεύουν µετο κομμάτι ή µε συμβάσεις ορισμένου χρόνου. Στη χειρότερη δουλεύουν για 
ψίχουλα ή και αμισθί. Προσλαμβάνονται, απολύονται και επαναπροσλαμβάνονται ανάλογα 
µε τις ορέξεις της διοίκησης. Σαν να µην έφταναν αυτά βιώνουν συχνότατα πολύμηνη 
καθυστέρηση στη καταβολή των δεδουλευµένωντους. 


Η απεργία της ΔΕΔΕ πρέπει να νικήσει γιατἰ αφορά το σύνολο του προσωπικού των 
Πανεπιστημίων µε µη µόνιµες σχέσεις εργασίας. Όλους αυτούς που ενώ καλύπτουν πάγιες 
και διαρκείς ανάγκες, εργάζονται για ψίχουλα, χωρίς ιατροφαρµακευτική κάλυψη, χωρίς 
άδεια μητρότητας δι ασθένειας, χωρίς 13ο μισθό και δικαίωµα συµµετοχής στα κέντρα 
λήψης αποφάσεων. 


Η απεργία της ΔΕΔΕ πρέπει να νικήσει γιατί µας αφορά όλες και όλους! Σε µια περίοδο 
που ο ατοµικισµός, το «κρύψε να περάσουμε» και ο κοινωνικός κανιβαλισµός πλασάρονται 
περίπου ως Φυσιολογικές ανθρώπινες συμπεριφορές η ΔΕΔΕ αποτελεί ένα πολύτιμο 
παράδειγµα συλλογικής αντίστασης και διεκδίκησης. Όχι µόνο γιατί καταφέρνει να 
συσπειρώσει ένα κομμάτι της διανοητικής εργασίας που παλιότερα δεν οργανωνόταν 
συλλογικά αλλά γιατί µας υπενθυμίζει ότι μπορούμε να πάρουμε τη ζωή µας πίσω αρκεί να 
νικήσουµετο φόβο καιτην απογοήτευση 


οσο Χ- 


Οργανώνοντας Τις Αντιστάσεις µας από τα ΑΡΙΣΤΙ 

